Diari Oficial de la Generalitat Valenciana


Sumari del DOGV 9467, del 10-11-2022 (2022/10661)

RESOLUCIÓ de 25 d'octubre de 2022, de la Direcció General d'Investigació i Alta inspecció Sanitària, de la Conselleria de Sanitat Universal i Salut Pública, per la qual es concedeix autorització sanitària per a banc d'embrions, banc d'oòcits, banc de semen, diagnòstic genètic preimplantacional, fecundació in vitro, inseminació artificial, laboratori de semen per a capacitació espermática i recuperació d'oòcits al centre Hospital Imed Elx, del carrer de Max Planck, sense número, d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/10673


Data del document
:   25-10-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 25 d'octubre de 2022, de la Direcció General d'Investigació i Alta inspecció Sanitària, de la Conselleria de Sanitat Universal i Salut Pública, per la qual es concedeix autorització sanitària per a banc d'embrions, banc d'oòcits, banc de semen, diagnòstic genètic preimplantacional, fecundació in vitro, inseminació artificial, laboratori de semen per a capacitació espermática i recuperació d'oòcits al centre Hospital Imed Elx, del carrer de Max Planck, sense número, d'Elx.  
 [2022/10314]  
  
Ángel Gómez Navarro va presentar sol·licitud de concessió d'autorització sanitària per a banc d'embrions, banc d'oòcits, banc de semen, diagnòstic genètic preimplantacional, fecundació in vitro, inseminació artificial, laboratori de semen per a capacitació espermàtica, recuperació d'oòcits per al centre Hospital Imed Elche amb data 11 de juliol de 2019.  
La Direcció General d'Assistència Sanitària, el director del Programa de Trasplantaments de la Comunitat Valenciana i la Direcció General d'Investigació i Alta Inspecció informen favorablement l'autorització sanitària sol·licitada.  
  
Fonaments jurídics:  
1. Reial decret 413/1996, d'1 de març, pel qual s'estableixen els requisits tècnics i funcionals precisos per a l'autorització i homologació dels centres i serveis sanitaris relacionats amb les tècniques de reproducció humana assistida.  
2. Llei 14/2006, de 26 de maig, sobre tècniques de reproducció humana assistida.  
3. Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
4. Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat; així com el que es disposa en l'Ordre 7/2017, de 28 d'agost de 2017, de la Conselleria de Sanitat Universal i Salut Pública per la qual es desenvolupa el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
5. Reial Decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per l'ús en humans.  
Vist l'expedient instruït a aquest efecte, els preceptes legals esmentats i els altres de pertinent aplicació, resolc:  
Concedir al centre Hospital Imed Elche l'autorització sanitària per a banc d'embrions, vàlida per un període de quatre anys; banc d'oòcits, vàlida per un període de quatre anys; banc de semen, vàlida per un període de quatre anys; diagnòstic genètic preimplantacional, vàlida per un període de quatre anys; fecundació in vitro, vàlida per un període de quatre anys; inseminació artificial, vàlida per un període de quatre anys; laboratori de semen per a capacitació espermàtica, vàlida per un període de quatre anys, i recuperació d'oòcits, vàlida per un període de quatre anys.  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta Conselleria.  
Notifiqueu la present resolució als interessats amb l'advertiment que no esgota la via administrativa i que, contra aquesta, poden interposar recurs d'alçada davant la Secretaria Autonòmica de Salut Pública i del Sistema Sanitari Públic, en virtut de la Resolució de 12 de juliol de 2022, de la secretària autonòmica d'Eficiència i Tecnologia Sanitària (DOGV 9383, 14.07.2022), en el termini d'un mes, comptat a partir de l'endemà de la data de notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 25 d'octubre de 2022- El director general d'Investigació i Alta Inspecció Sanitària, p. s. (art. 7.3 del Decret 185/2020, de 16 de novembre, del Consell), la secretària autonòmica d'Eficiència i Tecnologia Sanitària: Concha Andrés Sanchís.